NaiveNeuron/SloPal huggingface dataset:
B. Sániová, poslankyňa: (2007-10-25):
Vážený pán minister, v mene občanov regiónu Turca, menovite obyvateľov obce Sučany v martinskom okrese, interpelujem vás v tejto veci. Občania uvedenej obce sa dozvedeli z médií, že v Sučanoch bude zriadené detekčné zariadenie. O tomto nebol informovaný ani starosta uvedenej obce, ktorý na zastupiteľstve nevie podať žiadnu informáciu. Občania sa obávajú o svoju bezpečnosť nielen v tejto obci, ale aj v martinskom regióne. Vážený pán minister, prosím vás o stanovisko v tejto veci. Aké sú definitívne závery Ministerstva spravodlivosti Slovenskej republiky, prípadne ministerstva zdravotníctva? Nemusia sa občania obávať o svoju bezpečnosť? Ďakujem vám za odpoveď.
Kalist, Peter, poslanec NR SR (2010-09-09):
Ďakujem za slovo. Ja len jednu kratučkú poznámku. Nechcem vyvolávať nejaké zlé nálady, ale mňa skutočne veľmi prekvapuje, že práve predstavitelia strany Smer hovoria o tom, že počkajme na referendum, lebo pokiaľ mi je známe z médií, tak vlastne váš pán predseda odporúčal svojim voličom na referendum neísť. (Hlas z pléna.) No áno, len, hovorím, ma to prekvapuje, nič viac.
Mezenská, Helena, poslankyňa NR SR (2014-12-10):
No v tejto pokročilej hodine je naozaj veľmi ťažké hovoriť k prázdnej sieni, k prázdnemu plénu. Ak teraz vlastne v závere vystúpim, tak už s takou nádejou, že aspoň teda niekto sleduje internet a možno si to bude môcť niekto pozrieť zo záznamu. Naozaj takýto nezáujem o možné sledovanie diskusie k zákonu o stavebnom sporení považujem za prejav veľkej ignorancie a rezignácie na potreby a problémy dnešnej doby. Neviem, čo mám k tomu povedať, ale naozaj si myslím, že tá neúčasť poslancov v parlamente by mala byť signálnom aj pre občanov. (Reakcia z pléna.) Prosím? (Reakcia z pléna.) No na námestia, ale viac-menej poslanci, možno aj vládni poslanci tu majú sedieť. Takže tento nezáujem si neviem vysvetliť. (S úsmevom povedané.) A verím, že na základe toho aj dotknutí občania sa budú vedieť zariadiť a z toho vyvodiť pre politikov, ktorých si zvolili do parlamentu, zodpovednosť. Ďakujem.
B. Bugár, podpredseda NR SR: (2003-07-02):
Pani poslankyňa Demeterová. M. Demeterová, poslankyňa: Ja som len chcela pripomenúť, keď tu  pani poslankyňa hovorila o tom, ako sa zdravotne postihnutí cítia. Chcela by som pripomenúť list, ktorý sme dostali od Asociácie organizácie zdravotne postihnutých občanov pre 36 celonárodne špecifikovaných organizácií ľudí so zdravotným postihnutím so žiadosťou o starostlivé prehodnotenie a následné odmietnutie tejto novely. A potom by som chcela ešte kým, vážení poslanci a poslankyne alebo poslankyne a poslanci, položíte prst na tlačidlo, aby ste si uvedomili, že budeme túto novelu práve prijímať v Medzinárodnom roku zdravotne postihnutých občanov.
Tomáš, Erik, poslanec NR SR (2022-02-22):
Pán podpredseda, to je také zaujímavé, že keď my povieme niečo mimo rečníka, mimo obsahu, čo hovorí rečník, tak okamžite skáčete do reči, ale keď hovoria koaliční politici ako tuto tento pán Šudík, tak ste ticho.
Laššáková, Jana, podpredsedníčka NR SR (2014-03-27):
Panie poslankyne, páni poslanci, chcem vás informovať, že necháme bod interpelácie dokončiť a nebudem teraz o 17.00 hodine hlasovať. Nech sa páči, pán poslanec Štefanec. Nie je prítomný. Pán poslanec Fecko.
Jurinová, Erika, poslankyňa NR SR (2017-02-01):
Ja by som iba chcela poprosiť vedenie, aby mi potvrdilo informáciu, že bod programu, mimoriadna správa verejnej ochrankyne práv bude prerokovaný podľa poradia. Lebo včera vznikol mylný dojem pri hlasovaní, alebo pri zmenách v programe, že bude uvedený zajtra spolu so správou, neviem akou, 87. bod. Hej, takže to len vedenie prosím, aby, aby dalo informáciu na správnu mieru, lebo sa ma chodia poslanci pýtať, prečo nebola prerokovaná mimoriadna správa na výbore. My máme dohodnutý termín 6. januára (pozn. red.: správne má byť –  „februára“).
Faič, Vladimír, poslanec NR SR (2022-11-11):
Ďakujem, ďakujem za slovo. Som rád, pán poslanec Raši, že si naviazal na úvodné vystúpenie Vlada Baláža. Samozrejme, som rád aj, že si rozvinul veci do celkovej šírky problému zdravotníctva ako služby vo verejnom záujme. Áno, povedzme to celkom otvorene a bolo to v úvodnom vystúpení Vlada Baláža, že vždy pravicové vlády zanechávali za sebou problémy a problematické veci, krízové dokonca v zdravotníctve. Prečo? No, naše vlády službu vo verejnom záujme považovali ako za systém budovania sociálneho štátu, pretože služby vo verejnom záujme sú základnými kritériami, pokiaľ sa týka sociálneho štátu. Ale povedal zároveň aj jednu vec, že ani minister zdravotníctva, keby akokoľvek chcel, neposunie veci ďalej bez toho, aby sa tomu nevenovala celá vláda. Pretože budovať sociálny štát nemôže ani jeden rezort samostatne, ani dva, ale len celá vláda programovo. Ale ak to programovo sa nerieši, tak potom aj taký vážny problém, ako je tento krízový moment v zdravotníctve, vyzerá tu v najvyššom zákonodarnom orgáne Slovenskej republiky takto, že vládna koalícia tu má dvoch alebo troch ľudí, a, samozrejme, tí tu trpia za všetkých, za ten stav, ktorý je. Aj v treťom roku tejto vlády, ale sa mnohí ministri a aj poslanci stále spoliehajú len na to, že kritizujú bývalú vládu. To ale nepomôže ani zdravotníctvu, ani celému Slovensku tak ako je. Ďakujem.
T. Cabaj, podpredseda NR SR: (2009-06-25):
S faktickými poznámkami – pán spravodajca Peter Pelegrini a pán poslanec Anton Bobrík. Všetko? Končím možnosť prihlásiť sa s faktickou poznámkou. Pán spravodajca, máte slovo.
Laššáková, Jana, podpredsedníčka NR SR (2013-10-22):
V súlade s rokovacím poriadkom požiadal o slovo pán minister kultúry Marek Maďarič. Nech sa páči, pán minister.
Verešová, Anna, poslankyňa NR SR (2017-02-14):
Teraz prosím, aby ste dali hlasovať o druhom doplňujúcim návrhu pána poslanca Dostála.
Laššáková, Jana, podpredsedníčka NR SR (2013-09-19):
Na vystúpenie pána poslanca nie sú faktické poznámky. To ste vystúpili ako v rozprave, áno? (Reakcia poslanca.) Dobre. Nie sú faktické poznámky. Nech sa páči, pán poslanec Simon, máte slovo.
Pellegrini, Peter, predseda NR SR (2015-03-17):
Hlasujme o návrhu pozmeňujúcom pána poslanca Rašiho. (Hlasovanie.) Prítomných 88 poslancov, za hlasovalo 80, proti nebol nik, zdržalo sa 5 poslancov, nehlasovali 3. Tento návrh sme schválili.
Hlina, Alojz, poslanec NR SR (2015-05-12):
Ďakujem veľmi pekne. Konzultoval som to, údajne to môžem aj takto. Chcem vás poprosiť, nejde môj bod, tlač 1259, asi možno dneska večer alebo zajtra ráno, ale s veľkým prekvapením a s radosťou som prijal pozvanie na Legislatívnu radu vlády, ktorá bude až budúci týždeň v utorok k tomuto zákonu. Čiže chcem poprosiť, či by nemohol byť preložený ten môj bod na koniec schôdze. Ďakujem pekne.
Pellegrini, Peter, predseda NR SR (2023-11-21):
Pán poslanec Svoboda.
Blanár, Juraj, podpredseda NR SR (2022-04-28):
Ďakujem, pán predseda. Všetkým ďakujem za faktické poznámky a chcem odpovedať predovšetkým kolegom z koalície. Pán poslanec Pollák, nepoznám obsah tej lustrácie, ale aj je to v rozpore so zákonom, je všetko potrebné, aby sa vyšetrilo. Avšak neviem, že by predmet tejto lustrácie bol uvedený v uznesení o obvinení práve predmet dnes, o ktorom, čo, o ktorom sa hovorí, Roberta Fica, jedine, čo viem, sa tam hovorí o daňových podvodoch pána Matoviča a pána Kisku. Ale rozhodne odmietam nejaké protizákonné veci, a nech sa vyšetrí. Ale rozviňte to, že, lebo ja fakt neviem, čo ste tým chceli povedať. Pán kolega Kazda, vy ste povedali, že by som nemal zabraňovať v činnosti orgánom činným v trestnom konaní, v takom duchu, preto budete hlasovať za to, aby Robert Fico bol vzatý do väzby. Čiže vy ste povedali, že v podstate to ustanovenie v ústave je zbytočné. Ale ono je tam, viete, kvôli čomu? Že ak niekto niečo nadkvalifikuje, a odborníci, ako som pána Burdu menoval, a ja budem o tom hovoriť, povedal, že toto je jednoducho... Ako to nazval? Že nezmyselne vykonštruované – zločinecká organizácia, tak to slúži na to, aby ste zabránili takémuto stíhaniu opozície práve tu v parlamente. A hovoríte, že vy nebudete hlasovať vlastne za jeho vydanie do väzby, pretože však o tom bude sudca rozprávať, teda rozhodovať. Máte pravdu, ale ak v tom istom rozhodol už sudca v prípade pána Kaliňáka a ten istý sudca bude rozhodovať teraz aj v prípade Roberta Fica, ja neviem, ako inak by mal rozhodnúť, iba rovnako, lebo potom by sa asi pomýlil už v tom prvom prípade. To je ten logický problém, ktorý som chcel vysvetliť v prípade vášho príspevku.
Remišová, Veronika, podpredsedníčka vlády SR pre investície a informatizáciu (2020-05-14):
Pán poslanec, dosť dlho ste boli na tom úrade, riadili ste úrad a aj eurofondy na to, aby ste vedeli, že pokiaľ sú výzvy v hodnotení, tak sa žiadatelia nezverejňujú, zverejňujú sa až potom, keď sú výzvy vyhodnotené. Takže bola vypísaná výzva, oprávnenými žiadateľmi sú zložky integrovaného záchranného systému, ktoré v prvej línii pomáhajú obyvateľom v boji s koronavírusom. V rámci 14. hodnotiaceho kola, ktoré sa uzatvorilo 30. apríla, bolo predložených 6 projektov v celkovej sume 25 mil. eur. Výzva je naďalej otvorená, ďalšie hodnotiace kolo sa uzatvára koncom mája 2020 a prebieha proces, kedy sa posudzujú projekty z hľadiska oprávnenosti žiadateľa, oprávnenosti aktivít a oprávnenosti, oprávnenosti výdavkov. Záujem zatiaľ prevyšuje alokáciu a uvažujeme nad navýšením tejto výzvy. A ak mám ešte čas, tak sa vyjadrím aj k vašim včerajším tvrdeniam, keď ste hovorili, že vznik nového ministerstva, že sa budú..., lebo to súvisí jedno s druhým, že sa budú musieť všetky projekty, že z dôvodu vzniku ministerstva sa budú musieť všetky projekty prerábať, pretože nesú označenie úradu podpredsedu vlády. A ešte raz, pán poslanec, dlho pôsobíte v..., ste riadili teda aj tie eurofondy a mohli by ste vedieť, že zákon nepozná podmienky poskytovania príspevku z fondov EÚ ani proces zmeny na strane poskytovateľa či prijímateľa príspevku, nebude to vyvolávať absolútne žiadne náklady, pretože táto zmena je automatická, nebude vyžadovať žiadnu osobitnú administratívu ani dodatkovanie uzavretých zmlúv alebo inú zmenu v projektoch. Preto vás z tohto miesta prosím, aby ste zbytočne nezavádzali verejnosť, máte slúžiť verejnému záujmu.
Vašečka, Richard, poslanec NR SR (2024-01-24):
Ďakujem pekne, pán predsedajúci, prajem vám dobré ráno. 	Budem určite reagovať na vystúpenie pána kolegu Saba, ktorý vo svojich vystúpeniach, nielen v tomto, hovorí vždy tak trefne, a aj vo vystúpeniach, aj vo faktických poznámkach, tak tá moja špecifická bola v tom, že bude prvý ráno a ja sa budem snažiť byť prvý na neho, tak nám to vyšlo, aj on je prvý, aj ja som prvý, obidvaja, ale nie sme poslední. Sme tu mnohí a jednoducho tie veci, ktoré on hovoril vo svojom vystúpení, znova pripomíname, opakujeme, nie preto, že by sme chceli nudiť, nie preto, že by sme chceli zabíjať čas, ale preto, že, tak ako tam bolo spomenuté, lebo sa stretávame s ignoranciou, to znamená, chcenou neznalosťou, neviem, lebo nechcem vedieť. V práve alebo v morálke sa hovorí o zavinenej v nevedomosti a nezavinenej nevedomosti. Sú veci, ktoré ľudia nevedia, lebo ich nemajú ako vedieť, hej, nemajú k tomu prístup. Ale po tejto rozprave je... niet najmenších pochybností, že nevedomosť vládnej koalície je zavinená, je úmyselná, je to úmyselná ignorancia. A bolo tam povedané, čoho všetkého je to úmyselná ignorancia. Najväčšiu časť ste, pán poslanec, venovali tomu, tomu uzneseniu Európskeho parlamentu, ktoré bolo veľkou väčšinou prijaté a kde boli zhrnuté tie veci, ktoré hovoríme. Ja chcem zdôrazniť jednu vec, áno, my sme zvrchovaný štát a Národná rada Slovenskej republiky je v prvom rade ten parlament, ktorý sa má vyjadrovať, má právo, má povinnosť sa vyjadrovať, ale sme zároveň súčasťou Európskej únie, kde sú to naši kolegovia, naši spoluzdieľatelia tohto priestoru, a je dobré, že to vidíme veľmi podobne, že sa v tomto zhodneme nie, pretože bojujeme proti niekomu, ale že bojujeme za niečo, bojujeme za právo, za spravodlivosť. (Potlesk.)
A. Belousovová, podpredsedníčka NR SR: (2007-06-22):
Pán poslanec Janiš, procedurálny, nech sa páči.
Valášek, Tomáš, poslanec NR SR (2023-12-19):
Ja len doplním, pán predsedajúci, že v prípade rozporu o tom, čo bolo zámerom predkladateľa daného pozmeňujúceho návrhu, je právne záväznou časťou aj odôvodnenie. 3. V čl. VII bod 3 znie: „3. V § 10 ods. 4 písm. b) a § 14 ods. 4 písm. b) sa slová „zahraničnopolitické alebo bezpečnostné záujmy Slovenskej republiky“ nahrádzajú slovami „zahraničnopolitické záujmy Slovenskej republiky vrátane bezpečnostných, obranných alebo obchodných“.“ Odôvodnenie... (Prerušenie vystúpenia predsedajúcim.)
P. Hrušovský, podpredseda NR SR: (2002-05-30):
(Prestávka.) (Po prestávke.)
Malatinský, Tomáš, minister hospodárstva SR (2014-01-31):
Ďakujem pekne. Vážená pani predsedajúca, vážené pani poslankyne, vážení páni poslanci, cieľom predloženého vládneho návrhu zákona, ktorým sa plne transponuje smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES, je stanoviť podrobnejšiu úpravu povinností predávajúcich a práv spotrebiteľov pri predaji tovaru a poskytovaní služieb na základe zmluvy uzavretej na diaľku a zmluvy uzavretej mimo prevádzkových priestorov, čím sa má zabezpečiť vysoká úroveň ochrany spotrebiteľov pri predaji tovaru a poskytovaní služieb na základe uvedených zmlúv. Vládny návrh zákona zároveň reguluje niektoré ďalšie požiadavky, pričom reaguje na aktuálne problémy vyvstávajúce z aplikačnej praxe v tejto oblasti. Vládnym návrhom zákona sa v súlade s uvedeným cieľom podrobne vymedzujú informačné povinnosti predávajúcich vo vzťahu k spotrebiteľom, upravuje sa postup pri uplatňovaní práva spotrebiteľa na odstúpenie od zmluvy a predlžuje sa lehota na odstúpenie od zmluvy zo súčasných siedmich pracovných dní na štrnásť kalendárnych dní. Nová právna úprava taktiež reguluje osobitný režim organizovania a uskutočňovania podomového predaja formou takzvanej predajnej akcie, najmä podrobne vymedzuje povinnosti predávajúcich a organizátorov predajných akcií s cieľom zamedziť využívaniu agresívnych a iných nekalých obchodných praktík zo strany predávajúcich na predajných akciách. Vládny návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná. Predložený vládny návrh zákona nebude mať vplyv na verejné financie a životné prostredie. Bude mať pozitívne sociálne vplyvy a pozitívny vplyv na informatizáciu spoločnosti, najmä v súvislosti so zavedením nových informačných povinností predávajúcich, prostredníctvom ktorých sa prehĺbi a rozšíri ochrana spotrebiteľov pri predaji tovaru a poskytovaní služieb na základe zmlúv uzatváraných na diaľku a zmlúv uzatváraných mimo prevádzkových priestorov predávajúceho vrátane zmlúv uzatváraných počas takzvaných predajných akcií. Predpokladajú sa však negatívne vplyvy na podnikateľské prostredie, keďže vládny návrh zákona v súvislosti so zavedením nových informačných povinností predávajúcich počíta so zvýšením administratívnej záťaže dotknutých podnikateľských subjektov. Pôjde najmä o administratívnu záťaž týkajúcu sa zavedenia povinnosti poskytovať informácie spotrebiteľom v zákonom stanovenej forme. Vážená pani predsedajúca, vážené pani poslankyne, poslanci, dovoľujem si vás požiadať o podporu predloženého návrhu zákona. Ďakujem za pozornosť.
Danko, Andrej, predseda NR SR (2018-10-22):
Ďakujem. Na vystúpenie pani poslankyne dve faktické, uzatváram možnosť prihlásenia. Pán poslanec Sopko.
Jasaň, Viliam, poslanec NR SR (2012-05-03):
Ďakujem pekne, pani predsedajúca. Pán kolega, nesklamali ste ma a vy ma nedokážete už sklamať odvtedy, keď ste vo výbore ako predseda pri prerokovávaní jedného zákona nás pol hodiny presviedčali o tom, aký váš pozmeňujúci návrh je dobrý a ako skvalitní predkladaný návrh zákona, a keď sme išli o tom hlasovať, tak ste hlasovali proti. Preto sa naozaj, naozaj prikláňam k tým názorom, a tým moju faktickú poznámku aj skončím, že mali ste sa vyspovedať alebo vyrozprávať v tom aute a mohli ste nám ušetriť kopu času, možno na oveľa lepšie a trefnejšie poznámky, než bola tá vaša, že materstvo rovná sa práca. Neviem, ako ste to mysleli, skúste mi to potom vysvetliť, ale materstvo určite sa nerovná práci, ak áno, tak u vás v rodine. Ďakujem pekne.
Blanár, Juraj, podpredseda NR SR (2023-06-15):
S faktickou pán poslanec Potocký.
Nemec, Richard, poslanec NR SR (2022-05-10):
Ďakujem, pán predsedajúci. Marek, ja by som sa ti chcel poďakovať za také zhrnutie a myslím si, že si veľká osobnosť a aj citlivá osobnosť, ktorá to takto zhodnotila, a si veľký bojovník, takže myslím si, že to, že si z teba niekedy tu robia opoziční poslanci srandu, nie je namieste. Keby ťa poznali a keby si vážili túto snemovňu a nie robili si z toho holubník. Ďakujem veľmi pekne.
Bugár, Béla, podpredseda NR SR (2016-06-15):
Ďakujem, pán minister. Teraz dávam slovo určenému spravodajcovi z gestorského výboru pánovi poslancovi Petrákovi, aby nás oboznámil jednak so správou z jednotlivých výborov, ale hlavne teda rozhodnutím gesčného výboru. Nech sa páči.
Pellegrini, Peter, predseda NR SR (2015-09-18):
Prezentujme sa a hlasujme o tomto návrhu, pridelenie výborom, lehôt, ako aj určenie gestorského výboru. (Hlasovanie.) Prítomných 123 poslancov, za hlasovalo 120 poslancov, zdržali sa 3. Konštatujem, že sme schválili pridelenie výborom, určili gestorský výbor, ako aj lehoty. Pán poslanec, uveďte ešte hlasovanie o bode 16 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 429/2002 Z. z. o burze cenných papierov (tlač 1691). Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov , tlač 1691.]
Mikloško, Jozef, poslanec NR SR (2014-07-03):
Ďakujem pekne. Slovensko nie je hodnotené dobre v súvislosti s korupciou v Európe aj vo svete, to vieme všetci. Bolo to niekoľkokrát, spis Gorila, ktorý každého pol roka sme požadovali, aby sa znova prejednával, vždy to bolo to isté a teraz to už posledne išlo dostratena, tak sme celkom na to nezabudli, lebo predpokladám, že tie vyšetrovania pokračujú, ale to nechcem teraz otvárať. V programovom vyhlásení bolo na tú tému viacero vecí, ale fakt, že tá telefonická linka beží, to je pozitívne. Možno by ma zaujímalo, koľko sa využíva, či niektoré podnety naozaj boli rozumné, že sa to doviedlo do skutočností. Chcem ešte poslednú poznámku mať, že opozícia tu dala na túto tému viacero konkrétnych zákonov, čo sa týka nahlasovania korupcie aj rôznych iných vecí, a vtedy sa to neprejavovalo, a teda som rád, že hovoríte, že vlastne bude za chvíľu nejaký zákon, vládny, neviem ešte, kedy by to asi bolo, by ma zaujímalo. Ešte jeden taký problém je, že nevolá sa to korupcia, ale volá sa to provízia. Čiže človek zoberie 5, 10, 20 % alebo niekto, kto sprostredkuje, čo ja viem, eurofondy alebo niečo, ja to nazývam tiež korupciou, lebo potom vlastne sa iba fiktívne často vyfakturuje niečo, a vôbec nie je to práca, je to len to, že pripravil, vybavil tie eurofondy. Čiže ja by som povedal, korupcia rovná sa aj v niektorých prípadoch provízia. Aké máte skúsenosti z tohto? Keby ste boli taký láskavý. Ďakujem.
Zmajkovičová, Renáta, podpredsedníčka NR SR (2014-03-20):
Ďakujem, pán minister. Pani podpredsedníčka, doplňujúca otázka, nech sa páči.
Gašpar, Tibor, poslanec NR SR (2024-02-08):
Ďalej hlasujeme o bode 196 druhého pozmeňujúceho návrhu poslanca Galka.
Grendel, Gábor, podpredseda NR SR (2022-03-30):
S ďalšou faktickou poznámkou pán poslanec Miroslav Suja.
Ďuriš Nicholsonová, Lucia, podpredsedníčka NR SR (2017-10-10):
Ďakujeme pekne. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov . Vládny návrh zákona je uverejnený ako tlač 653. Spoločná správa výborov má tlač 653a. Poprosím opäť pána ministra financií Petra Kažimíra, aby aj tento vládny návrh zákona odôvodnil.
Jurinová, Erika, podpredsedníčka NR SR (2015-05-26):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku, mám teda prihlášku akurát pána navrhovateľa. A dávam možnosť prihlásiť sa aj do rozpravy poslancom ústne. Uzatváram možnosť prihlásiť sa do rozpravy. Prihlásení do rozpravy sú pán poslanec Mičovský, pán poslanec Chren. A dávam teda slovo pánovi predkladateľovi.
Zmajkovičová, Renáta, podpredsedníčka NR SR (2013-03-26):
Pani poslankyňa Nicholsonová.
Laššáková, Jana, podpredsedníčka NR SR (2014-11-10):
Pán poslanec, pán poslanec Galko.
M. Sabolová, poslankyňa: (2007-09-04):
Pani ministerka, vy ste niekoľkokrát na hodine otázok vlastne odpovedali a v interpeláciách aj na moje, aj na kolegynine otázky a v mnohom ste potvrdili naše pochybnosti. A teda sa čudujem a myslím, že toto sú aj hlavné dôvody, ktoré hovorila kolegyňa, prečo ste za ten rok, pokiaľ ste pracovali aj v tejto sfére sociálnych služieb, nepripravili návrh, novelu zákona o sociálnej pomoci, v ktorej by ste zjednoznačnili hospodárenie a nakladanie s prostriedkami, ktoré sú určené alebo mali byť určené aj v regiónoch do oblasti sociálnych služieb? A musím súhlasiť, že aj keď možno nie iné dôvody, ale tu je jasne vidieť, že aj nečinnosť člena vlády, nečinnosť ktoréhokoľvek človeka, ktorý môže vo veci pomôcť, je veľmi zlá a môže ohroziť vlastne sociálnu politiku krajiny. A preto si myslím, tak ako pani kolegyňa, že aj toto je jeden z vážnych dôvodov, prečo v tomto rezorte je potrebné, aby bol na čele rezortu človek, ktorý je kompetentný a činný. Ďakujem pekne.
Ondruš, Branislav, poslanec NR SR (2010-09-08):
Ďakujem pekne, pán predsedajúci. Pán poslanec, vy ste tu otvorili otázku morálky. Ale ja odmietam, aby ste vy boli ten, kto bude diktovať, aká morálka má byť, aby ste vy vystupovali ako nespochybniteľná morálna autorita. Predovšetkým preto, lebo o morálke môžme diskutovať, ale to, čo vy vo svojich vystúpeniach a vaši kolegovia z OKS robíte, to nie je diskusia o morálke, to je kádrovanie, navyše kádrovanie selektívne. Vy kritizujete síce Kulicha za jeho prednovembrové správanie sa, ale rovnakým spôsobom nepristupujete k tým, ktorí sa správali rovnako alebo podobne a dnes sú vašimi politickými súpútnikmi. Napríklad umelcov, ktorí sa verejne pred zrakom celého národa, využijúc svoju prirodzenú autoritu vyplývajúcu z popularity, postavili proti ľuďom, ktorí podpísali Chartu ´77 v rámci tzv. anticharty, medzi ktorých patrí aj vaša kolegyňa z vládnej koalície pani Vášáryová. (Potlesk.) Preto takéto, takéto kádrovanie, takéto selektívne kádrovanie je amorálne, pán poslanec Zajac, a s morálkou nemá nič spoločné. A ak ste povedali, že pán Fico nemá právo kritizovať v prípade takých, aby som vás citoval, „vážených inštitúcií, ako je Národná rada Slovenskej republiky a jej predseda“, tak dnes tu diskutujeme o tomto všetkom práve preto, lebo terajší predseda Národnej rady robí už dva mesiace všetko preto, aby funkcia predsedu Národnej rady k váženým inštitúciám nepatrila. (Potlesk.)
P. Paška, predseda NR SR: (2008-05-21):
Návrh sme schválili.
Janíková, Mária, poslankyňa NR SR (2017-12-06):
Ďakujem, pán minister, naozaj, že ste nám predstavili profil pána poslanca Rajtára a hlavne jeho hlboké vzdelanie. Dúfam, že sa zajtra dočítam v novinách, čo spraví pán poslanec s peniazmi z dozornej rady, kde sedel bez vzdelania, a dúfam, že aj pohľadávku štátu v hodnote 4 mil. euro, ktorú predali za 
18-tisíc spolu s jeho podpisom, tiež ponúkne na charitu. Idú Vianoce, tak sa teším a určite aj charitatívne organizácie, doporučujem poslať list. Pán minister, chcem poďakovať za systém verejného obstarávania a za ESO. Ľudia, čo robia a robia niečo aj dobré, a veľa dobrého sa spravilo, takže nielen vám, ale všetkým zamestnancom ministerstva a policajtom. Je to veľké ministerstvo a naozaj treba mať na to aj plecia, aj ramená, aj v hlave, aj ľudí okolo seba. A ja sa teším ďalším dobrým zákonom a veciam, ktoré prospejú. Ale som rada, že ste pripomenuli poslancom, Slovensku a hlavne opozičným poslancom negatívne ich veci, ktoré tu boli za pár rokov ich vládnutia.
P. Hrušovský, podpredseda NR SR: (2001-12-04):
(Hlasovanie.) Prítomných je 109 poslancov, za 43, proti 17, zdržalo sa 43, nehlasovalo 6. Návrh sme neschválili.
Schlosár, Rastislav, poslanec NR SR (2019-06-26):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní do 9. septembra 2019. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Figeľ, Ján, podpredseda NR SR (2015-05-26):
Ďakujem pekne. Teraz dávam slovo spravodajkyni, ktorú určil navrhnutý gestorský výbor, pre hospodárske záležitosti, pani poslankyni Helene Mezenskej, aby uviedla stanovisko výboru. Nech sa páči.
Blaha, Ľuboš, podpredseda NR SR (2023-12-12):
Ďakujem pekne. Na vaše vystúpenie evidujem 10 faktických poznámok. Ako prvá sa prihlásila pani poslankyňa Jana Bittó Cigániková, nech sa páči.
Heger, Eduard, poslanec NR SR (2019-05-15):
Ďakujem veľmi pekne. Ja by som len chcel nadviazať na to, čo zaznelo. Spomínala si toho dobrého hospodára a vlastne veľmi pekne to bolo poukázané na tom prípade advokáta Bžána. To bol naozaj exemplárny príklad a vyslovene nedostatok takéhoto mechanizmu, pretože pamätáme si veľmi dobre, že v tom čase, ak by naozaj sa do toho neobula opozícia, tak by proste pán Bžán tých 77 miliónov mal vyplatených, že vláda konala iba pod tlakom opozície, ktorá, keď sme vlastne na to stále poukazovali a ukazovali sme na tú absurdnosť, tak potom si pamätám presne, ako pán minister musel ako keby robiť postupné kroky a snažil sa najprv len vymeniť predsedníctvo, potom teda sa zaručil, že sa tie peniaze nevyplatia a tak ďalej. Takže to bol krásny príklad naozaj toho, že sa tu, tak ako si povedala, že zo štátneho krv netečie. A vidíme, že toto všetko má dopad aj na kvalitu života na Slovensku, pretože dlh za posledné roky síce vieme, že v porovnaní s percentom HDP klesá, ale to len preto, že zaznamenávame naozaj veľký rast ekonomický na európsku, na krajiny Európskej únie, ale v skutočnosti stále narastá v tom absolútnom čísle a to je dôkazom toho, že tieto vlády hospodária deficitne. A deficitne hospodária práve preto, že zo štátneho krv netečie a nie je tu tá kultúra, ktorá by si vážila to štátne euro, tak ako keby to bolo vlastné, tak ako si aj poukázala vlastne v úvode, že pri svojom majetku si človek dáva omnoho väčší pozor a omnoho zodpovednejšie s ním nakladá. Takže preto je nevyhnutné túto kultúru tu začať tvoriť a budovať a zrejme to iným spôsobom ako tým, ktorý navrhujeme, nepôjde. Takže to len taký malý dovetok. Ďakujem.
Mičovský, Ján, poslanec NR SR (2012-06-21):
Ďakujem za slovo. Lojzko, ja ťa mám ľudsky rád. Ľudsky aj klubovo, jednoducho poznal som ťa dávnejšie z médií a teraz, keď ťa vnímam ako človeka, tak ja fakt nachádzam na tebe veľa, veľa rozmerov, ktoré tu množstvu našich kolegov chýbajú, a ak hovorím, že ťa mám rád, že si ťa vážim, tak to myslím vážne. Akurát v tejto chvíli mi Jofo zobral to, čo som chcel povedať, lebo ozaj, neber to teda, že chcem do teba drgnúť nejako, ale asi fakt tá neistota, ktorá tu je, logicky vedie aj k takému záveru, ktorý si urobil, že by sme sa mali možno aj pre istotu zdržať, lebo tu fakt nikto nemá stopercentnú istotu. Napriek tomu si myslím, že sedí to, čo povedal Jozef. My musíme sa rozhodnúť a bude to na nás a je veľmi dobré, ak to budeme zvažovať možno do poslednej chvíle. Ja som presvedčený, že to rozhodnutie je veľmi, veľmi dôležité. A ten smútok z toho, že táto snemovňa, táto sieň zákonnosti to vníma tak, že tu netreba byť, je pre mňa šokujúce, a ja verím, že sa to už nezopakuje pri podobných vážnych rozhodnutiach, lebo tomu nerozumiem. A možno ešte, predsa len by som povedal aj niečo, kde by som bol viacsúhlasný tentokrát s tebou. Keď si spomenul to, že ty nechodíš jesť chlebíčky do Bruselu, tak fakt si mi pripomenul z minulých rokov spústu relatívne vysokopostavených ľudí, ktorí do toho Bruselu chodili veľmi, veľmi často. A možno to boli mnohokrát kultúrne, oddychové akcie skoro za odmenu, pretože tie delegácie boli vyberané tak, aby to bolo za odmenu. Ja sa ozaj spytujem, aký majú tí ľudia dnes názor? Ozaj cítia tu zodpovednosť, ktorá by tu mala byť na nás? Neviem. Chcel by som, aby tak bolo. A veľmi si želám, aby sme sa zajtra, tí stopäťdesiati mínus chýbajúci, rozhodli dobre.
Šefčík, Marek, poslanec NR SR (2023-01-26):
Ďakujem pekne za slovo. Pán predsedajúci, dovoľte mi prihovoriť sa duchovi Roberta Fica, lebo Robert Fico ako osoba pravdovravný Robert Fico, ktorý hovoril o tom, že v roku 2014 už nebude v politike a nikdy si nesadne do poslaneckých lavíc ako opozičný poslanec, tu už určite nie je. Takže k duchovi Roberta Fica toľko. Pamätáte si situácie, keď sa v Národnej rade skracovalo volebné obdobie a nikdy s tým vraj nebol žiaden problém. Až 2021 vraj obdobie pre demokraciu nie príliš priaznivé, 600-tisíc ľudí v petícii sa vyjadrilo a žiadalo referendum. V poriadku, tak chcem pripomenúť duchovi Roberta Fica, že ten istý Robert Fico, ktorý tu teraz toto hovorí, hovoril pred pár rokmi v roku 2018, že snaha o predčasné voľby je popretím výsledkov demokratických volieb. Aj tento výrok si pamätáte, súdruh Fico? Keď Bödöra, šéfa nitrianskej mafie, vzala NAKA so väzby, vymysleli ste plán ako zabezpečiť, aby sa on a ďalší spolupáchatelia nerozhovorili, aby mlčali. Sľúbili ste mu, že spravíte všetko pre to, aby boli predčasné voľby, že budete zbierať podpisy v petícii za vypísanie referenda. Vaše snahy o to, aby ste sa vytrhli vy a ďalší spolupáchatelia z mlynu spravodlivosti, sú zjavné. Nič iné počas troch rokov nerobíte. Pán Fico, nežijeme v ideálnom svete, kde je zlo vždy potrestané, ale vinu zo seba... (Prerušenie vystúpenia časomerom.)
Paška Pavol, predseda NR SR (2012-09-19):
Hlasujeme o bodoch zo spoločnej správy. Odporúčanie výboru je schváliť. (Hlasovanie.) 139 prítomných, 95 bolo za, 44 sa zdržalo. Tieto body sme schválili.
Pellegrini, Peter, predseda NR SR (2015-09-22):
Prezentujme sa a hlasujme o návrhu pána spravodajcu prideliť tento návrh zákona výborom, určiť gestorský výbor, ako aj lehoty na jeho prerokovanie. (Hlasovanie.) Prítomných 131 poslancov, za hlasovalo 126 poslancov, zdržali sa 5 poslanci. Tento návrh sme schválili. Pán poslanec, uveďte teraz hlasovanie o bode 21 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu, tlač 1729. (Hlasovanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení zákona č. 39/2015 Z. z. a ktorým sa menia a dopĺňajú niektoré zákony , tlač 1729.)
Pellegrini, Peter, predseda NR SR (2015-09-16):
Ďakujem. Ďalší písomne prihlásený do rozpravy je pán poslanec Lipšic. Nech sa páči, máte slovo.
Hlina, Alojz, poslanec NR SR (2015-04-21):
Ďakujem veľmi pekne. Dovoľte aj mne ako nedoštudovanému poľnohospodárovi a ešte stále držiteľovi občianskeho preukazu povedať, že dovolím si byť mierne filozofický, dobre, ja viem, že mi to teda neprislúcha, ale skúsim to. Je to celé o filozofickom nastavení. O čom teraz rokujeme? Je to o štátnej pomoci pre firmu Váhostav, kolegyňa to veľmi dobre vyextrahovala, hovoríme o tom, že chcete zachrániť Širokého dlhy z verejných zdrojov. To je filozofia, filozofia celej schôdze. A to je aj vaša filozofia, to je filozofia vášho prístupu. Prosím vás, premiér Fico nešiel do Nemecka, do Číny, do Singapuru, do Japonska, aby prišiel a povedal, že: „Viete, máme 65 hektárov pôdy, je to rozvojové územie, môžete tam mať nejakú ľahkú výrobu, nejaké technologické centrum, dávame to do balíka, čo viete ponúknuť?“ On nešiel s tým do sveta, lebo s tým sa dá ísť do sveta, nie, 65 hektárov pôdy pri Bratislave ste dali pozemkovým špekulantom, zhodou náhod aj susedovi Roberta Fica. To je vaše filozofické nastavenie. Viete, na akej rozlohe je KIA? Je to na 58 hektároch a zamestnáva 4-tisíc ľudí. Vy ste vykšeftovali 65 hektárov pozemkov pri Bratislave, v zásade v Bratislave, neponúkli ste to ako technologické centrum svetu, ľuďom s tým, aby sem prišli, doniesli niečo, nie, tam robia vaši parkovisko a budú vyberať parkovné. Prosím vás, to je tá vaša filozofia, to je ten váš svet. A my chceme hovoriť o tomto vašom svete. Ja nie som ani sekundu ochotný platiť dlhy Širokého, mňa do toho neťahajte, ja nebudem sedieť na schôdzi, ktorá bude hovoriť o štátnej pomoci, mňa neťahajte do vášho filozofického sveta (Ja s tým nechcem nič mať.), lebo je obludný, škaredý, hnusný a ničí túto krajinu.
Pleštinská, Zita, poslankyňa NR SR (2021-06-17):
Ďakujem, pán predseda. Vážené kolegyne poslankyne, vážení kolegovia poslanci, k návrhu poslancov Národnej rady Slovenskej republiky na prijatie uznesenia Národnej rady Slovenskej republiky k návrhu správy Európskeho parlamentu o situácii v oblasti sexuálneho a reprodukčného zdravia a práv v Európskej únii v rámci zdravia žien (tlač 552). Vážený pán predsedajúci, v rozprave bol podaný jeden pozmeňovací a doplňujúci návrh pána poslanca Mariana Kotlebu. Pán predsedajúci, dajte, prosím, hlasovať o návrhu uznesenia, tak ako ho navrhli predkladatelia.
Szőllős, Ján, poslanec NR SR (2023-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-05-13):
Ďakujem. Faktické poznámky majú pán poslanec Simon, Číž a Fecko. Pokiaľ nikto iný sa nehlási s faktickou, uzatváram možnosť prihlásiť sa s faktickou poznámkou. Slovo má pán poslanec Simon.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2018-10-22):
Dobrý deň prajem všetkým. Vážený pán predsedajúci, neviem, či tu máme... Á, máme aj pani poslankyne, aj páni poslanci. Dovoľujem si vám predložiť na schválenie návrh vlády Slovenskej republiky na voľbu členov Rady Slovenského pozemkového fondu. Podľa 
§ 35a zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, činnosť a hospodárenie pozemkového fondu kontroluje 11-členná rada. Členov rady volí a odvoláva Národná rada Slovenskej republiky a to šiestich členov na návrh vlády Slovenskej republiky a piatich členov na základe princípu pomerného zastúpenia politických strán, hnutí, za ktoré boli poslanci zvolení do Národnej rady Slovenskej republiky na návrh výboru. Funkčné obdobie členov rady ide tri roky. Národná rada Slovenskej republiky dňa 2. júla 2015 s účinnosťou od 3. augusta 2015 zvolila na návrh vlády Slovenskej republiky 6 členov Rady Slovenského pozemkového fondu: Mareka Gocníka, Romana Jillyho, Ivana Mišíka, Radomila Květoňa, Jaroslava Lovašša a Michala Sýkoru uznesením 1883 z 2. júla 2015. Podľa § 35a ods. 7 písm. a) citovaného zákona členstvo v rade zaniká uplynutím funkčného obdobia, t. j. dňom 3. augusta 2018. Nadväzne na zánik členstva v rade na základe uplynutia funkčného obdobia vláda Slovenskej republiky predkladá návrh na voľbu šiestich členov Rady Slovenského pozemkového fondu, a to: Mareka Gocníka, Jaroslava Lovašša, Milana Hauera, Igora Chovana, Radoslava Hrušku a Zoltána Lörincza. Materiál bol schválený na rokovaní vlády 18. septembra v roku 2018 a bolo k nemu prijaté uznesenie č. 425. Vo Výbore Národnej rady pre pôdohospodárstvo a životné prostredie bol materiál prerokovaný 10. októbra. Pán predsedajúci, vážené poslankyne, poslanci, vzhľadom na vyššie uvedené dovoľujem si vás požiadať o prerokovanie predloženého materiálu a na jeho schválenie. Ďakujem vám veľmi pekne.
P. Hrušovský, predseda NR SR: (2005-02-02):
Nech sa páči, pán poslanec Čaplovič.
Hrnčiar, Andrej, podpredseda NR SR (2018-12-03):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Nie je tomu tak. Prerušujem rokovanie o tomto bode programu, takže nebolo to ani také strašné. Takže nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona má parlamentnú tlač 1192, návrh na jeho pridelenie na prerokovanie výborom je v rozhodnutí č. 1242. Dávam slovo poslancovi Jozefovi Rajtárovi, aby za skupinu poslancov návrh ústavného zákona uviedol. Pred chvíľou som ho tu videl ešte.
Ďurica, Ondrej, poslanec NR SR (2020-05-13):
Ďakujem za slovo, pán predsedajúci. Milan, ja by som k tvojmu vystúpeniu len jednu takú drobnú poznámku. V podstate reagovali na teba kolegyne poslankyne a ja z pozície toho, že sú ženy, a z pozície teda tej, že sú to dámy, nechcem útočiť a chcem len ťa podporiť v tej myšlienke, že skutočne ten výchovný proces a to nastavenie v školách je – a teraz nepriamo hovorím predovšetkým k nim ako k matkám alebo starým matkám –, je tak nebezpečne nastavený a tak nešťastne nastavený, že ho kritizujú pedagógovia, trpia deti a trpia rodičia, ktorí sú nútení svoje deti na základe presne týchto opatrení brať z toho kolektívu, prenášať ich, alebo teda premiestňovať ich do iných škôl a de facto v praxi sa tým ľuďom nie pomáha, ale skutočne dennodenne sťažuje situácia. A tak ako si povedal, nech idú všetci títo ľudia, ktorí formujú tento proces, ktorí prichádzajú s týmito fantastickými a naozaj kvetnatými myšlienkami, ako sa to má robiť, nech idú príkladom a nech svoje deti a svojich známych posielajú do takýchto škôl, kde takéto triedy vznikajú, kde tí pedagógovia nemajú absolútne možnosť s tým nič spraviť, kde tí rodičia sú nútení stavať o pol hodinu neskôr, resp. skôr a voziť svoje deti častokrát 20-25 km len preto, že takýmto spôsobom. To je otázka konkrétne Základnej školy Mojmírovce, ktorú poznám veľmi dôverne, poznám pedagogický zbor. To sú dennodenné problémy. Ďakujem pekne.
Vážny, Ľubomír, poslanec NR SR (2024-06-11):
Pán predsedajúci, v súlade s § 90 ods. 5 rokovacieho poriadku Národnej rady Slovenskej republiky dajte, prosím, hlasovať o prezidentkou vrátenom zákone ako o celku v znení schváleného pozmeňujúceho návrhu s odporúčaním gestorského výboru schváliť.
Tomanová, Viera, poslankyňa NR SR (2011-10-19):
Ďakujem pekne, pán predsedajúci. Pán poslanec Ondruš, chcem vám poďakovať za to, že ste vysvetlili, ako to vlastne je. A teším sa aj tomu, že ste zabŕdli aj do 2. piliera, teda do starobného dôchodkového sporenia. Ale to je v skutočnosti investovanie. Ja by som chcela len pripomenúť, že dôchodkové správcovské spoločnosti od roku 2005 doteraz nedokázali zhodnotiť tie peniaze. Naviac, pán Kaník keď vystupoval a hovoril vlastne o tej novele, hovoril aj o tom, že ide o to, aby bol spoplatnený konzervatívny, teda dlhopisový fond. No a hovoril o investovaní pätnásť až dvadsať rokov. Pán Kaník, ale veď predsa sme to skrátili, a bol to pozmeňujúci návrh pána Brocku, dobu poistenia na desať rokov v 2. pilieri. Čiže, viete, to je také ako s rodičovským príspevkom, kde ste chceli to znížiť zo 190 eur na 95, fiktívne vykazovať, že teda dostávajú 190 eur pre účely v hmotnej núdzi mamičky, a na druhej strane ste nepovedali, že za tieto mamičky všetky platíte odvody do dôchodkových správcovských spoločností. Čiže vy tu vedome zavádzate a vedome prihrávate kšefty šiestim finančným spoločnostiam. „Houby” vám záleží na ľuďoch a na sporiteľoch, ktorí si sporia na starobu, z čoho by mali žiť, ide vám predovšetkým o finančné spoločnosti. Pán minister Mihál, viete, je mi veľmi ľúto, že vždy vyťahujete ako argument sociálne podniky. Vôbec nehovoríte o tom, že sú spolitizované, vôbec nehovoríte o tom, že ste spravili inkluzívne centrá, ktoré sú to isté, čo sú sociálne podniky. A naviac, ešte klamete aj o sume, jednej miliarde. A klamete a zavádza aj pani Nicholsonová v tom, že hovorí, že vlastne máme platiť nejakú finančnú pokutu. Pán Mihál, preboha, sociálne podniky boli zaplatené z peňazí ministerstva práce, teda zo štátneho rozpočtu, a nie z ESF. Naviac, vy ste za rok a tri mesiace nedokázali spustiť... (Prerušenie vystúpenia časomerom.)
Blanár, Juraj, podpredseda NR SR (2021-12-02):
Ďakujem pekne. Ďakujem pekne, pán spravodajca. Otváram všeobecnú rozpravu. Do rozpravy sa písomne nikto neprihlásil. Dávam teraz možnosť prihlásiť sa ústne do rozpravy. Nech sa páči. Kto má záujem? Ak nie, vyhlasujem všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo. Pán spravodajca tiež nie. Prerušujem rokovanie o tomto bode programu. Ďakujem obom. A pristúpime k ďalšiemu bodu, ktorým je druhé čítanie... Ďakujem. Len som si ešte upresňoval spravodajcu k tomuto bodu, ktorý teraz idem uviesť. Je to druhé čítanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Je to pod parlamentnou tlačou 547. A spoločná správa pod tlačou 547a. Opäť odovzdávam slovo pánovi ministrovi vnútra, aby tento vládny návrh odôvodnil. Pánovi spravodajcovi Šipošovi ďakujem za spoluprácu. Príde ďalší spravodajca k tomuto bodu. Nech sa páči, pán minister.
Halgašová, Jarmila, poslankyňa NR SR (2022-02-02):
Ďakujem pekne. Pán kolega, ja by som vás chcel upozorniť na primárne potravinové právo európske... na nariadenia Európskej únie, ktoré hovorí o tom, že za bezpečnosť potravín zodpovedá ten, kto uvádza potraviny na trh. Čiže je, je kaž... teda je, zodpovedá každý jeden článok, to znamená nielen výrobca, ale potom následne distribútor a predajca, čiže za bezpečnosť potravín, ktoré je, ktorá je na pulte obchodného reťazca, už nezodpovedá výrobca, ale je to predajca. A pokiaľ vieme, tak potraviny sú označované troma typmi, je to dátum spotreby, kde tieto potraviny z mikrobiologického hľadiska podliehajú rýchlej skaze, a preto nie je možné tieto a neodporúča sa ich konzumovať po uplynutí tohto dátumu, pretože spotrebitelia môžu ohroziť svoje zdravie, potom tu máme dátum minimálnej trvanlivosti, ktorý vlastne nevplýva po uplynutí tohto dátumu. Táto bezpečnosť potraviny je zachovaná, môžu však stratiť určité senzorické vlastnosti. A sú tu aj potraviny, ktoré nemajú žiaden dátum. Čo s týmito potravinami? Napríklad žuvačky alebo cukríky, to nám nevadí? Proste tieto potraviny jednoducho musia byť len správne skladované a stále sa, stále sa konzumujú. A pokiaľ ide o charitatívne organizácie, aj teraz majú možnosť obchodníci ich po uplynutí dátumu minimálnej trvanlivosti darovať a tieto ich spotrebovať pre sociálne odkázaných ľudí. Teraz tá možnosť je, lenže charitatívne organizácie nie vždy majú vytvorené to zázemie, aby prijali celé, celé to množstvo potravín, a preto a na zníženie plytvania je umožnené ich dopredaj a len po dobu 45 dní. Ďakujem.
Paška, Pavol, predseda NR SR (2012-07-27):
(Hlasovanie.) 136 prítomných, 56 za, 77 proti, 3 sa zdržali. Ani tento návrh sme neschválili.
Kresák, Peter, poslanec NR SR (2017-11-30):
Áno, ďakujem pekne. No a teraz, pán predsedajúci, dajte, prosím, hlasovať o tom, že Národná rada prideľuje tento návrh zákona na prerokovanie ústavnoprávnemu výboru a výboru pre verejnú správu a regionálny rozvoj. Ďalej, že za gestorský výbor bude určený ústavnoprávny výbor s tým, aby výbory prerokovali tento návrh zákona do 26. januára 2018 a gestorský výbor do 29. januára 2018. Ďakujem.
Muňko, Dušan, poslanec NR SR (2023-06-14):
Pán poslanec, aj keď slušné vystúpenie, ale vy ste podľa mňa mimo reality. Vládu Eduarda Hegera neodvolala opozícia. Vládu odvolal váš koaličný partner, ktorý vám dával ultimátum tri mesiace, pol roka pred tým, šaškovali ste tu tri a pol roka. Prakticky nemala ani inú možnosť pani prezidentka, len odvolať túto vládu. Keby ju odvolala hneď ako padla v demisii vláda Eduarda Hegera, bola by získala ďalšie body, lebo to, čo ste tu odvtedy predvádzali, to nikdy v slovenskom parlamente nebolo a nevyhovárajte sa. Ak niekto zaviedol do tohto parlamentu to, čo je zavedené teraz, zaviedol to váš bývalý, váš predseda OĽANO, od ktorého ste odišli, od ktorého ste sa dištancovali vtedy, kedy ste zistili, že loď sa potápa. Povedzme si to na rovinu, lebo doteraz počúvam len stále lebo SMER, lebo Fico. Páni, konečne povedzte si, čo ste za tých tri a pol roka pozitívne spravili. K fondu obnovy, povedzte si, čo ste spravili k zdravotníctvu. Proste zdravotníctvo je v takom stave, v akom nikdy nebolo. Veď váš premiér povedal pri memorande, že to ani nečítal. Tak čo, celé zdravotníctvo hodil cez palubu, keď vedel, v akom stave sa nachádza? Páni, veď sa vžite do reality prostého človeka, ktorý čaká na operáciu, čaká na veci, ktoré jednoducho, a to nechcem hovoriť o dôchodcoch. Poznám dôverne, pretože som sedel osem rokov v Sociálnej poisťovni, v akom stave sa nachádzajú naši dôchodcovia. Vy budete hovoriť to, čo tu povedal aj včera predseda OĽANO, že sme zvyšovali. Áno, my sme nechceli defraudovať tento rozpočet tak, jak ste to robili vy. Veď vy ste za tri a pol roka vlády čo spravili s rozpočtom? To nehovoríme my, to hovoria ekonómovia. Tak ja vám nerozumiem. A stále tvrdíte, že robili ste obnovy. A jaké? Čo ste spravili v školstve? Čo ste spravili... (Prerušenie vystúpenia časomerom.)